**Р Е Ш Е Н И Е № ПВ-15-П/2015 г.**

**1**. Процедурата по реда на глава шеста от *Закона за опазване на околната среда* за инвестиционно предложение /ИП/:„**Изграждане на овцеферма”,** в поземленимот № 21676.27.99, с. Добростан, Община Асеновград е започнала с внасяне в Регионалната инспекция по околната среда и водите – Пловдив на уведомление за инвестиционно предложение с вх. № ОВОС-669/29.06.2015 г.) от Възложителя: **Г. Халим,**

**2.** Поради установени пропуски в представеното уведомление, на основание чл. 5, ал. 4 от *Наредбата за условията и реда за извършване на оценка на въздействието върху околната среда* (Наредба за ОВОС, приета с ПМС №59/2003 г.), с писмо изх. № ОВОС-669/06.07.2015 г. от Възложителя е изискано предоставянето на допълнителна информация относно начина на водоснабдяване на обекта - чрез обществено водоснабдяване и/или друг вариант. В тази връзка, ако е предвидено изграждане на сондажен кладенецда се уточни дълбочина, проектни параметри и местоположение на водовземното съоръжение

На основание чл. 5, ал. 4 от Наредбата за ОВОС е определен срок до 03.08.2015 г. за предоставяне на допълнителната информация. Писмото е изпратено на Възложителя с обратна разписка, от която е видно, че същото е получено на 15.07.2015 г.

**3**. Към днешна дата Възложителят не е представил изисканата информация.

Въз основа на изложеното фактическо обстоятелство, на основание чл. 5, ал. 5 от Наредбата за ОВОС и чл. 56, ал. 2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда **за инвестиционно предложение:** **Изграждане на Овцеферма”,** в поземленимот № 21676.27.99, с. Добростан, Община Асеновград

**С прекратяване на процедурата по реда на глава шеста от Закона за опазване на околната среда на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 17.08.2015г.**

*Директор на РИОСВ - Пловдив*

П